S-90/2014

Mál þetta, sem þingfest var 26. febrúar 2014 og dómtekið 21. mars sl., var höfðað með ákæru lögreglustjórans á höfuðborgarsvæðinu, dagsettri 4. febrúar sl., á hendur M-kvk-þgf J-x-x S-x-x, kt. 000000-0000, Hamraborg 14, Kópavogi, og R-x-x G-x-x, kt. 000000-0000, Hamraborg 14, Kópavogi, fyrir eftirtalin hegningarlagabrot:

I.

„Gegn ákærðu báðum:

fyrir þjófnað, með því að hafa í félagi sunnudaginn 12. maí 2013, í verslun Bónuss, Nýbýlavegi 4, Kópavogi stolið matvörum, samtals að verðmæti kr. 53.745 og innkaupakerru, að verðmæti kr. 36.115, allt samtals að verðmæti kr. 89.860.

fyrir þjófnað, með því að hafa í félagi miðvikudaginn 10. júlí 2013, í verslun Bónuss, Nýbýlavegi 4, Kópavogi stolið einu oststykki og einu smjörstykki, samtals að verðmæti kr. 1.425.

Teljast brot þessu varða við 244. gr. almennra hegningarlaga nr. 19/1940.

II.

Gegn ákærðu M-kvk-þgf J-x-x:

fyrir þjófnað, með því að hafa laugardaginn 20. júlí 2013, í verslun Bónuss, Nýbýlavegi 4, Kópavogi stolið matvörum og hreinlætisvörum, samtals að verðmæti kr. 2.679.

fyrir þjófnað með því að hafa þann fimmtudaginn 19. september 2013, í verslun Nóatúns, Hamraborg 18, Kópavogi, stolið veski viðskiptavinar sem lá á afgreiðsluborði og innihélt að áætluðu verðmæti kr. 80.000-100.000 í reiðufé, debetkort og sjúkrakort.

Teljast brot þessi varða við 244. gr. almennra hegningarlaga nr. 19/1940.

III.

Gegn ákærða R-x-x:

fyrir þjófnað, með því að hafa að kvöldi þriðjudagsins 28. maí 2013, í verslun Bónuss, Smiðjuvegi 2, Kópavogi stolið 21 pakkningu af kjúklingabringum, samtals að verðmæti kr. 23.976 og einni innkaupakörfu að verðmæti kr. 2.730, allt samtals að verðmæti kr. 26.706.

fyrir þjófnað með því að hafa þann miðvikudaginn 3. júlí 2013, í vínbúð ÁTVR, Dalvegi 2, Kópavogi, Reykjavík stolið einum pela af viskíi, að verðmæti kr. 5.599.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærðu verði dæmd til refsingar og til greiðslu alls sakarkostnaðar.

Einkaréttarkröfur:

Þá gerir F, forstjóri, f.h. Haga hf., kt. 000000-0000, vegna ákærukafla I.1, kröfu um að ákærðu M-kvk-nf og R-x-x verði dæmd til að greiða skaðabætur að fjárhæð kr. 89.960, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 12.05.2013, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags.

Þá gerir F, forstjóri, f.h. Haga hf., kt. 000000-0000, vegna ákærukafla I.2, kröfu um að ákærðu M-kvk-nf og R-x-x, verði dæmd til að greiða skaðabætur að fjárhæð kr. 1.425, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 10.07.2013, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags.

Þá gerir F, forstjóri, f.h. Haga hf., kt. 000000-0000, vegna ákærukafla II.1, kröfu um að ákærðu M-kvk-nf, verði dæmd til að greiða skaðabætur að fjárhæð kr. 2.679, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 20.07.2013, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags.

Þá gerir X, kt. 000000-0000, vegna ákærukafla II.2, kröfu um að ákærða M-kvk-nf greiði skaðabætur að fjárhæð kr. 100.000, auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 19.9.2013 þar til mánuður er liðinn frá birtingu kröfunnar, en síðan dráttarvexti samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Þá gerir F, forstjóri, f.h. Haga hf., kt. 000000-0000, vegna ákærukafla III.1, kröfu um að ákærði R-x-x, verði dæmdur til að greiða skaðabætur að fjárhæð kr. 26.706, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 28.05.2013, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags.

Þá gerir E, hdl., f.h. Áfengis-/tóbaksverslunar ríkisins, kt. 000000-0000, vegna ákærukafla III.2, kröfu um að ákærða R-x-x verði gert að greiða skaðabætur að fjárhæð kr. 5.599, sem svarar til útsöluverðs hins selda á tjónsdegi samkvæmt verðskrá ÁTVR, auk vaxta samkvæmt 8. gr. laga um vexti og verðtryggingu nr. 38/2001, af þeirri fjárhæð frá 3. júlí 2013 til 24. október 2013. Eftir það er krafist dráttarvaxta samkvæmt 1. mgr. 6. gr., laga til greiðsludags. Að auki er krafist lögmannskostnaðar, kr. 22.000, auk vsk.“

Ákærðu mættu fyrir dóminn 7. mars sl. og óskuðu eftir því að þeim yrði skipaður verjandi. Var málið aftur tekið fyrir 21. mars sl. og mættu ákærðu þá ásamt verjendum sínum.

Játuðu ákærðu skýlaust að hafa gerst sek um þá háttsemi sem þeim er gefin að sök í ákæru. Ákærði R-x-x samþykkti framkomnar bótakröfur á hendur honum. Ákærða M-kvk-nf samþykkti framkomnar bótakröfur en mótmælti bótakröfu X, kt. 000000-0000, vegna ákærukafla II.2.

Með því að ákærðu játuðu brot sín skýlaust og dómari taldi ekki ástæðu til að draga í efa að játning þeirra væri sannleikanum samkvæm var farið með málið að hætti 1. mgr. 164. gr. laga nr. 88/2008 og var það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði og ákvörðun refsingar. Ákærðu kröfðust vægustu refsingar og að málskostnaður yrði greiddur úr ríkissjóði. Játning ákærðu er í samræmi við önnur gögn málsins og verða þau því sakfelld fyrir brot sín, sem eru réttilega færð til refsiákvæða í ákærunni.

Samkvæmt sakavottorði ákærðu M-kvk-ef hefur henni þrisvar verið gerð refsing frá október 2010, síðast með sátt þann 19. febrúar 2013 fyrir þjófnað. Við ákvörðun refsingar verður litið til þess að brot ákærðu eru framin í félagi við meðákærða, auk þess sem hún var ein að verki. Verður refsing ákveðin með hliðsjón af 77. gr., 6. t. 1. mgr. 70. gr. og 2. mgr. 70. gr. almennra hegningarlaga og þykir hæfileg fangelsi í tvo mánuði. Með vísan til játningar ákærðu og annarra atvika þykir rétt að skilorðsbinda refsinguna og skal hún niður falla að liðnum tveimur árum haldi ákærða almennt skilorð 57. gr. almennra hegningarlaga nr. 19/1940.

Samkvæmt sakavottorði ákærða R-kk-ef á hann nokkurn sakaferil að baki frá árinu 2009, þar af tvisvar fyrir auðgunarbrot. Ákærði var dæmdur í fimm mánaða fangelsi þann 7. júní 2012 fyrir þjófnað og hylmingu, skilorðsbundið til tveggja ára. Ákærði var aftur dæmdur í tólf mánaða fangelsi þann 3. maí 2013, skilorðsbundið til tveggja ára, fyrir þjófnað og eignaspjöll. Voru flest brot sem ákærði var sakfelldur fyrir í síðari dóminum framin áður en dómur gekk þann 7. júní 2012 og var sá dómur dæmdur upp við ákvörðun refsingar 3. maí 2013. Ákærði rauf nú með brotum sínum skilorð dómsins frá 3. maí 2013 og verður skilorð þess dóms því dæmt upp við ákvörðun refsingar nú.

Við ákvörðun refsingar verður að líta til þess að ákærði játaði brot sín greiðlega nú fyrir dóminum auk þess að hann samþykkti framkomnar skaðabótakröfur. Að auki ber að líta til 77. gr., 6. tl. 1. mgr. 70. gr. og 2. mgr. 70. gr. almennra hegningarlaga. Er refsing ákærða ákveðin fangelsi í fimmtán mánuði. Með vísan til ofangreinds og játningar ákærða þykir rétt að skilorðsbinda tólf mánuði refsingarinnar og skal hún niður falla að liðnum þremur árum, haldi ákærði almennt skilorð 57. gr. almennra hegningarlaga nr. 19/1940.

Ákærðu R-x-x og M-kvk-nf greiði F-kk-þgf Á-kk-þgf, f.h. Haga hf., skaðabætur að fjárhæð 91.285 krónur, auk vaxta samkvæmt 1. mgr. 8. gr. laga um vexti og verðtryggingu nr. 38/2001, af krónum 89.960 krónum frá 12. maí. 2013 til 10. júlí 2013, en af 91.285 krónum frá þeim degi til 18. mars 2014 og með dráttarvöxtum skv. 9. gr., sbr. 1. mgr. 6. gr., sömu laga frá þeim degi til greiðsludags.

Ákærða M-kvk-nf er dæmd til að greiða F-kk-þgf Á-kk-þgf, f.h. Haga hf., skaðabætur að fjárhæð 2.679 krónur, auk vaxta skv. 1. mgr. 8. gr. laga nr. 38/2001, frá 20. júlí 2013 til 18. mars 2014, en skv. 9. gr., sbr. 1. mgr. 6. gr., sömu laga frá þeim degi til greiðsludags.

Ákærði R-x-x er dæmdur til að greiða F-kk-þgf Á-kk-þgf, f.h. Haga hf., skaðabætur að fjárhæð 26.706 krónur auk vaxta skv. 1. mgr. 8. gr. laga nr. 38/2001, 28. maí 2013 til 14. mars 2014, en skv. 9. gr., sbr. 1. mgr. 6. gr., sömu laga frá þeim degi til greiðsludags.

Ákærði R-kk-nf er dæmdur til að greiða E-kvk-þgf S-kvk-þgf hdl., f.h. Áfengis- og tóbaksverslunar ríkisins, skaðabætur að fjárhæð 5.599 krónur auk vaxta skv. 8. gr. laga nr. 38/2001 frá 3. júlí 2013 til 4. mars 2014 eða þar til mánuður er liðinn frá því að bótakrafan var birt ákærða og dráttarvöxtum skv. 9. gr., sbr. 1. mgr. 6. gr., frá þeim degi til greiðsludags. Að auki verður ákærði R-x-x dæmdur til að greiða Áfengis- og tóbaksverslun ríkisins kostnað við að halda bótakröfunni uppi, 27.610 krónur að meðtöldum virðisaukaskatti.

Í málinu gerir X, kt. 000000-0000, kröfu um að ákærða M-kvk-nf verði dæmd til að greiða henni skaðabætur að fjárhæð 100.000 krónur auk vaxta vegna ákæruliðar II-2. Í þeim ákærulið er tekið fram að áætlað verðmæti í veskinu hafi verið 80.000-100.000 krónur. Ákærða, sem játaði háttsemina í þessum ákærulið, mótmælti bótakröfunni á grundvelli þess að hún uppfyllti ekki skilyrði 173. gr. laga nr. 88/2008. Bótakrafa, sem heimilt er að halda uppi í sakamáli, skal uppfylla ákvæði 173. gr. laga nr. 88/2008. Í bótakröfu N-kvk-ef er einungis af finna handskrifað skjal sem uppfyllir ekki ofangreind skilyrði. Engin önnur gögn eru kröfu hennar til stuðnings. Ber því að vísa bótakröfunni frá dómi.

Ákærðu verða að þessum niðurstöðum fengnum dæmd til að greiða allan sakarkostnað sem er þóknun skipaðs verjenda þeirra þannig að ákærða M-kvk-nf greiði skipuðum verjanda sínum, H-kvk-þgf H-kvk-þgf H-kvk-þgf hdl., þóknun að fjárhæð 62.750 krónur að meðtöldum virðisaukaskatti og ákærði R-kk-nf greiði skipuðum verjanda sínum, B-kk-þgf J-kk-þgf hdl., þóknun að fjárhæð 62.750 krónur að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði R-x-x G-x-x sæti fangelsi í fimmtán mánuði en fresta skal fullnustu tólf mánaða refsingarinnar og skal hún niður falla að liðnum þremur árum, haldi ákærði almennt skilorð 57. gr. almennra hegningarlaga nr. 19/1940.

Ákærða M-kvk-nf J-x-x S-x-x sæti fangelsi í tvo mánuði en fresta skal fullnustu refsingarinnar og skal hún niður falla að liðnum tveimur árum haldi ákærða almennt skilorð 57. gr. almennra hegningarlaga.

Ákærðu R-x-x og M-kvk-nf greiði F, f.h. Haga hf., in solidum, skaðabætur að fjárhæð 91.285 krónur, auk vaxta samkvæmt 1. mgr. 8. gr. laga nr. 38/2001 af krónum 89.960 frá 12. maí. 2013 til 10. júlí 2013, en af 91.285 krónum frá þeim degi til 18. mars 2014 og með dráttarvöxtum skv. 9. gr., sbr. 1. mgr. 6. gr., sömu laga frá þeim degi til greiðsludags.

Ákærða M-kvk-nf greiði F, f.h. Haga hf., skaðabætur að fjárhæð 2.679 krónur, auk vaxta skv. 1. mgr. 8. gr. laga nr. 38/2001, frá 20. júlí 2013 til 18. mars 2014 en skv. 9. gr., sbr. 1. mgr. 6. gr., sömu laga frá þeim degi til greiðsludags.

Ákærði R-kk-nf greiði F, f.h. Haga hf., skaðabætur að fjárhæð 26.706 krónur auk vaxta skv. 1. mgr. 8. gr. laga nr. 38/2001 frá 28. maí 2013 til 14. mars 2014, en skv. 9. gr., sbr. 1. mgr. 6. gr., sömu laga frá þeim degi til greiðsludags.

Ákærði R-kk-nf greiði E hdl., f.h. Áfengis-/tóbaksverslunar ríkisins, skaðabætur að fjárhæð 5.599 krónur auk vaxta skv. 8. gr. laga nr. 38/2001 frá 3. júlí 2013 til 4. mars 2014 og dráttarvaxta skv. 9. gr., sbr. 1. mgr. 6. gr., frá þeim degi til greiðsludags. Að auki verður ákærði R-x-x dæmdur til að greiða Áfengis- og tóbaksverslun ríkisins kostnað við að halda bótakröfunni uppi, 27.610 krónur.

Bótakröfu X er vísað frá dómi.

Ákærðu greiði allan sakarkostnað sem er þóknun skipaðs verjenda þeirra þannig að ákærða M-kvk-nf greiði þóknun skipaðs verjanda síns, H-kvk-ef H-kvk-ef H-kvk-ef hdl., 62.750 krónur að meðtöldum virðisaukaskatti og ákærði R-x-x greiði þóknun skipaðs verjanda síns, B-kk-ef J-kk-ef hrl., 62.750 krónur að meðtöldum virðisaukaskatti.

Á-kvk-nf G-kvk-nf.